Eelnõu

NARVA LINNAVALITSUS

KORRALDUS

Narva …….……... 2021 nr ………….….

**Maa sihtotstarbe määramine ja arvamuse andmine maaüksuste riigi omandisse jätmiseks**

**(Tallinna mnt 57, Uus põik 4)**

**1. Asjaolud ja menetluse käik**

Maa-amet esitas Narva Linnavalitsusele 26.03.2021 kirjaga nr 6-8/21/5399 (dokumendiregistris nr 1-12.3/2821) teate Narva linna haldusterritooriumil asuvate ja kehtestatud detailplaneeringutega moodustatud reformimata Tallinna mnt 57 (51101:001:1387) ja Uus põik 4 (51101:001:1423) maaüksuste maa riigi omandisse jätmise menetluse algatamise kohta.

Kõneolevad hoonestamata maaüksused jäetakse riigi omandisse maareformi seaduse § 31 lõike 1 punkti 8 alusel maareservina.

Tallinna mnt 57 katastriüksus on moodustatud vastavalt Narva Linnavolikogu 22.05.2009 otsusega nr 79 kehtestatud Tallinna mnt 55, 55d, 55e, 55f, 55g ja 57, 57a ning nende lähiala detailplaneeringule (Pos.4).

Uus põik 4 katastriüksus on moodustatud vastavalt Narva Linnavolikogu 26.11.2009 otsusega nr 183 kehtestatud Tallinna mnt 41 ja selle lähiala detailplaneeringule (Pos.5).

Maa-amet palub Narva Linnavalitsusel vastavalt maa riigi omandisse jätmise korrale määrata maaüksustele sihtotstarve, anda arvamus maa riigi omandisse jätmise kohta ja esitada maaüksuste osas õiend teiste isikute taotluste kohta maa tagastamiseks või erastamiseks.

Kuna maaüksused on moodustatud vastavalt detailplaneeringule, siis maakatastriseaduse § 20 lõike 7 kohaselt määratakse katastriüksusele detailplaneeringust tulenev sihtotstarve.

Kõnesolevate maaüksuste osas puuduvad teiste isikute taotlused maa tagastamiseks või erastamiseks.

**2. Õiguslikud alused**

Vabariigi Valitsuse 03.09.1996. a määrusega nr 226 kinnitatud Maa riigi omandisse jätmise korra punkti 9 alapunkti 2 kohaselt määrab linnavalitsus riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.

**3. Otsus**

3.1 Määrata maaüksustele sihtotstarbed vastavalt kehtestatud detailplaneeringutele ja Maa-ameti taotlusele järgmiselt:

3.1.1 Tallinna mnt 57 (51101:001:1387), pindala 3624 m2 - sihtotstarve ärimaa (002; Ä);

3.1.2 Uus põik 4 (51101:001:1423), pindala 789 m2 - sihtotstarve elamumaa (001; E).

3.2 Nõustuda punktis 3.1 nimetatud maaüksuste riigi omandisse jätmisega.

**4. Rakendussätted**

4.1 Korraldus jõustub teatavakstegemisest;

4.2 Käesoleva korralduse peale võib esitada Narva Linnavalitsusele väite haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Katri Raik

Linnapea Üllar Kaljuste

Linnasekretär